stanford-oval/wikipedia huggingface dataset:
Thomas Joachim Legler

Thomas Joachim Legler (11. huhtikuuta 1806 Trondheim, Norja – 15. joulukuuta 1873 Turku) oli norjalaissyntyinen  taidemaalari ja piirustusmestari.
Leglerin vanhemmat olivat leipuri Joachim Legler ja Magdalena Legler o.s. Petersen. Hänen puolisonsa oli Charlotta Vendela (tai Wendla Charlotta) o.s. Fattenborg. Hän pysyi Norjan kansalaisena kuolemaansa saakka.
Legler opiskeli kaksi vuotta H. Reuschin johdolla Bergenissä Norjassa ja lisäksi Tanskan kuninkaallisessa taideakatemiassa (Konglige Akademiet for de Skønne Kunster) Kööpenhaminassa sekä Ruotsin kuninkaallisessa taideakatemiassa (Kungliga Akademien för de Fria Konsterna) Tukholmassa. Hänen teoksiaan oli ensi kerran näyttelyssä esillä 1847. Ateneumin taidemuseossa on hänen maalauksensa Strand vid Vierwaldstättersjön. Hän toimi piirustuksenopettajana oppikoulussa 1833–1851.
Aiheesta muualla

Kansallisbiografia: Legler, Thomas Joachim (1806-1873)
Immanuel Alm
Johan Alm
Helena Arnell
Johan Backman
Jonas Bergman
Johan Zacharias Blackstadius
Edla Blommér
Elias Brenner
Erik Cainberg
Margareta Capsia
Wilhelm Maximilian Carpelan
Auguste Joseph Desarnod
Robert Wilhelm Ekman
Samuel Elmgren
Gustaf Wilhelm Finnberg
Lennart Forstén
Lars Gallenius
Johan Georg Geitel
Berndt Godenhjelm
Emanuel Granberg
Johan Hedberg
Johan Gustav Hedman
Pietari Henrikinpoika
Adolf Hårdh
Johan Knutson
Pehr Adolf Kruskopf
Claes Lang (vanhempi)
Petter Lang
Aleksander Lauréus
Johan Lefrén
Thomas Joachim Legler
Liedon mestari
Johan Erik Lindh
Gustaf Lucander
Charlotta Malm-Reuterholm
Karl Peter Mazér
Erik Wilhelm le Moine
Abraham Myra
Didrik Möllerum
Mathilda Rotkirch
Nils Schillmark
Johan Strömer
Johan Stålbom
Gabriel Gotthard Sweidel
Carl Gustaf Söderstrand
Emanuel Thelning
Ulrik Thersner
Mikael Toppelius
Isak Wacklin
Erik Westzynthius (nuorempi)
Erik Westzynthius (vanhempi)
Magnus von Wright
Wilhelm von Wright
Toini Topelius

| Toini Topelius |
| --- | --- |
 Toini Topelius.
Henkilötiedot
Koko nimi:  Toini Mathilda Topelius
Syntynyt: 14. maaliskuuta 1854 Helsinki
Kuollut: 24. lokakuuta 1910 (56 vuotta) Ljan, Norja
Kansalaisuus:   Suomi
Kirjailija
Salanimi:  -d  Saga  Saima H.  Tea 
Äidinkieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Toini Mathilda Topelius (14. maaliskuuta 1854 Helsinki – 24. lokakuuta 1910 Ljan, Norja) oli suomalainen toimittaja ja nuortenkirjailija. Hän käytti nimimerkkejä -d, Saga, Saima H. ja Tea.
Elämäkerta

Toini Topeliuksen vanhemmat olivat kirjailija Zacharias Topelius ja Emilie Lindqvist. Hän kävi yhdessä sisarensa Evan kanssa Ruotsalaista Rouvasväenkoulua ja opiskeli sitten taideaineita Tukholmassa. Toini Topelius kärsi heikentyneestä kuulosta ja hän omistautuikin pääasiassa kirjallisille töilleen.
Toini Topelius julkaisi ruotsinkielistä Nya Trollsländan -lastenlehteä yhdessä Aleksandra Gripenbergin kanssa vuosina 1885-1892 ja Alta Dahlgrenin kanssa 1891-1892. Hän julkaisi myös suomenkielistä Tilhi -lehteä. Naisasialiikkeessä mukana ollut Topelius kirjoitti Helsingin päivä- ja aikakauslehtiin 1880-luvulta alkaen naisasiaan ja siveellisyyskysymyksiin liittyneitä artikkeleita. Hän julkaisi myös matkakirjeitä ja toimi nuortenkirjojen arvostelijana. Topeliuksen romaani I utvecklingstid (1889) oli Suomen ensimmäisiä julkaistuja tyttökirjoja ja hän julkaisi myös useita satukokoelmia.
Toini Topelius muutti 1890-luvun lopulla Norjaan, jossa hän asui loppuelämänsä vuodet.
Teoksia

I utvecklingstid.  1889 (nimimerkillä Tea; suomeksi nimellä Kehitysaikana, Otava 1890)
Julgubben : bilderbok med text, af Tea.  Edlund, Helsingfors 1889
Familjen Himmelstjärna och Sidensvahnska bolaget : 10-16-åringar tillegnade.   Edlund, Helsingfors 1892  (suomeksi nimellä Tähtisen perhe ja tilhispesä, Otava 1893)
Mietteitä naisesta ja siveellisyyskäsitteestä, esitelmä.  Helsinki 1892
Sommarsjö och vintersnö : sagor och berättelser.   Bonnier, Stockholm 1897 (suomeksi nimellä Kesäisiä ja talvisia tarinoita, satuja ja kertomuksia, WSOY 1898)
Sommarsjö och vintersnö : sagor och berättelser, andra samlingen.  Bonnier, Stockholm 1900
Aiheesta muualla

Vapaasti ladattavia Toini Topeliuksen e-kirjoja Projekti Lönnrotilta sekä Project Gutenbergiltä
Suvi Ahola: / Topelius, Toini (1854–1910) Kansallisbiografia-verkkojulkaisu (maksullinen).  23.3.2007. Helsinki:  Suomalaisen Kirjallisuuden Seura.
Touch the Sky (kappale)

| ”Touch the Sky” Kanye West feat>  Lupe Fiasco |
| --- | --- | --- |

Singlen tiedot
 Albumilta: Late Registration
 Julkaistu: 1. tammikuuta 2006
 Tekijä(t): Kanye West, Just Blaze, Wasalu Muhammad Jaco, Curtis Mayfield
 Tuottaja(t): Just Blaze
 Tyylilaji: hip hop
 Kesto: 03.57
 Levy-yhtiö: Roc-A-Fella Records Def Jam Recordings
Kanye Westin muut singlet
| ”Heard ’Em Say” 2005 | ”Touch the Sky” 2006 | ”Can’t Tell Me Nothing” 2007 |
Touch the Sky on yhdysvaltalaisen rap-artisti Kanye Westin kappale, jossa vierailee Lupe Fiasco. Se julkaistiin neljäntenä singlenä hänen studioalbumilta Late Registration tammikuussa 2006.
Kappaleen ovat kirjoittaneet Kanye West, Just Blaze, Wasalu Muhammad Jaco ja Curtis Mayfield.
”Touch the Sky” ylsi Billboard Hot 100 -listalla parhaimmillaan sijalle 42. Suomen virallisella listalla sen paras sijoitus oli 15.
Kappaleet > Digitaalinen lataus

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Touch the Sky (Radioversio) | 3.56 |  |  |  |  |  |  |  |
| 2. | Touch the Sky (Instrumentaali) | 3.57 |  |  |  |  |  |  |  |
|  |  | 7.53 |  |  |  |  |  |  |  |
Listasijoitukset

| Lista | Paras sijoitus | Viikkoja listalla |
| --- | --- | --- |
|  Suomen virallinen lista | 15. | 1 |
|  Britannian singlelista | 6. | 12 |
|  Yhdysvaltain Billboard Hot 100 | 42. | 9 |
Tom Morris

Tom Morris on ollut ainakin seuraavien henkilöiden nimi:
Tom Morris Sr. eli Old Tom Morris (1821–1908), skotlantilainen golf-pioneeri
Tom Morris Jr. (1851–1875), edellisen poika, myös golf-pelaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tom Morris”, voi hakea sivunnimihaulla, laajalla sivunnimihaulla tai tekstihaulla.
Torres Obispado

| Torres Obispado |
| --- | --- |
 Torres Obispado
Tiedot
Sijainti:  Monterrey, Meksiko
Avajaiset:  2019 ja 2020
Käyttötarkoitus:  sekakäyttö
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Torres Obispado on Monterreyssä Meksikossa sijaitseva kahden pilvenpiirtäjän muodostama rakennuskokonaisuus. Siihen kuuluvat 305 metriä korkea T.Op Corporativo ja 156 metriä korkea T.Op Departamentos. Ensiksi mainittu on maan korkein rakennus.
T.Op Corporativossa on hotelli ja toimistotiloja, kun taas T.Op Departamentosissa on asuinhuoneistoja. Rakennukset valmistuivat vuosina 2019 ja 2020.
Aatto Sonninen

| Aatto Sonninen> Henkilötiedot |
| --- | --- |
Syntynyt: 24. joulukuuta 1922 Kuopio
Kuollut: 31. maaliskuuta 2009 (86 vuotta) Jyväskylä
Ammatti:  foniatri
Koulutus ja ura
Tutkinnot:  Lääketieteen ja kirurgian tohtori 1956 
Instituutti:  Helsingin yliopisto Jyväskylän yliopisto
Tutkimusalue:  foniatria
Aatto Sonninen (24. joulukuuta 1922 Kuopion maalaiskunta – 31. maaliskuuta 2009 Jyväskylä) oli lääkäri ja foniatrian ja logopedian  vaikuttaja puolen vuosisadan ajan.
Henkilöhistoria ja ammattiura

Sonnisen vanhemmat olivat opettaja Albanus Sonninen ja Edla Maria Nuutinen ja puoliso vuodesta 1946 opettaja Eeva Katri Reunanen. Sonninen tuli ylioppilaaksi Kuopion lyseosta 1942 ja valmistui lääketieteen lisensiaatiksi 1950. Lääketieteen ja kirurgian tohtoriksi hän väitteli 1956, jolloin hän sai myös puhe- ja äänihäiriöiden sekä korva-, nenä- ja kurkkutautien erikoislääkärin pätevyydet. Uransa alkuvuosina Sonninen toimi useiden eri sairaaloiden palveluksessa ja teki alansa opintomatkoja Yhdysvaltoihin ja lukuisiin maihin Euroopassa. Professorin arvonimi Sonniselle myönnettiin 1981.
Henkilöhistoria ja ammattiura > Kansainvälisiä palkintoja ja tunnustuksia

International Gold Award 1978.
Gutzmann-Medal 1980.
Voice Foundation The Quintana Research Award Aatto Sonniselle 1997. (Arkistoitu – Internet Archive) "The Quintana Research Award  is an engineering award, recognizing those who design or utilize technology and apply engineering principles that provide further understanding of the voice. As of 2014, the award will be given yearly, with exceptions."
G. Paul Moore Lecturer, 1997.
Julkaisuja > Väitöskirja

Sonninen, Aatto: The role of the external laryngeal muscles in length-adjustment of the vocal cords in singing : phoniatric, roentgenologic and experimental studies of the mechanism of pitch change in the voice with special reference to the function of sternothyroid. (Arkistoitu – Internet Archive) 102 sivua. Acta oto-laryngologica. Helsingin yliopisto, 1956. ISSN 0365-5237.
Julkaisuja > Computer Voice Fields of Connected Speech

Pruszewicz, Antoni & Sonninen, Aatto, & Toivonen, Raimo & Hurme, Pertti: Computer-assisted examination of the vocal field during speech in physiological and various pathological conditions. Otolaryngologia polska. The Polish otolaryngology 1988;42(3):193–200.
Sonninen, Aatto & Hurme, Pertti & Toivonen, Raimo: Computer Voice Fields in the Study of Normal Phonation. Acta phoniatrica latina 10, s. 345–356. 1988.
Sonninen, Aatto & Hurme, Pertti & Pruszewicz, Antoni & Toivonen, Raimo: Computer Voice Field Descriptions of Speech Audiometry Word Lists. In: Liber Amicorum: professori Dr. P. H. Damsté. On the Occasion of his Retirement by his Friends and Colleagues (L. van Gelder. C. Waar, H. van Wijngaarden, eds.), Utrecht s. 45–48. 1987.
Sonninen, Aatto & Vilkman, Erkki & Hurme, Pertti & Toivonen, Raimo: Computer Voice Fields in Basic Phonation Research: Rotation vs. Gliding in Cricothyroid Articulation. Nordisk Tidskrift i Foniatri och Logopedi 12, s. 20–28. 1987.
Jaroma, Marjatta & Sonninen, Aatto & Hurme, Pertti & Toivonen, Raimo: Computer Voice Field Observations of Menopausal Dysphonia. Paper presented at the 13th Congress of the European Union of Phoniatricians, Vienna November 5–9. 1986.
Sonninen, Aatto & Hurme, Pertti & Vilkman, Erkki: Observations of voice production by means of Computer Voice Fields. Folia Phoniatrica 1986;38:366.
Vilkman, Erkki & Sonninen, Aatto & Hurme, Pertti: Observations on Voice Production by Means of Computer Voice Fields. In: Logopedics and Phoniatrics. Issues for Future Research. Proceedings of the XXth Congress of the International Association Logopedics and Phoniatrics, s. 370–371. Tokyo 1986. August 3–7 1986.
Sonninen, Aatto & Hurme, Pertti & Toivonen, Raimo & Vilkman, Erkki: Computer Voice Fields of Connected Speech, Papers in Speech Research, Jyväskylä 6, s. 93–111. 1985.
Sonninen, Aatto & Hurme, Pertti & Toivonen, Raimo & Vilkman, Erkki: Computer Voice Fields of Connected Speech, Symposium on Voice Disorders, Sweden, August 23 1985.
Julkaisuja > Muita julkaisuja

Sonninen, Aatto: Ihmisäänen rekistereistä. Laulupedagogi 1989–1990. Laulupedagogit ry:n vuosijulkaisu. Helsinki: Yliopistopaino. s. 4–21. 1990.
Hurme, Pertti (toim.): Vox Humana. Juhlakirja Aatto Sonnisen 60-vuotispäiväksi 24.12.1982, Puheentutkimuksen alalta 5 / Studies Presented to Aatto Sonninen on the Occasion of His Sixtieth Birthday, December 24, 1982, Papers in Speech Research, 5, Jyväskylän yliopisto, 1982.  (Arkistoitu – Internet Archive)
Hammarberg, Britta & Sundberg, Johan (eds.): Scandinavian Voice Research Open Symposium in Honor of Aatto Sonninen. Hanasaari, Helsinki. September 14–15, 1996. Institution för tal, musik och hörsel, KTH, Stockholm, ISSN 1104-5787.
Aiheesta muualla

Aatto Sonninen
Professor Aatto Sonninen Collection, Last updated: 25/6/2012 (Arkistoitu – Internet Archive)
Jokamiehen puhekoulu 6: Puhe- ja äänihäiriöt
Albinus Sonninen: Muistelmia elämäni vaiheista (Arkistoitu – Internet Archive)
Computer Voice Field (1984)
Thomas Dekker (näyttelijä)

Thomas Dekker vuonna 2011
Thomas Alexander Dekker (28. joulukuuta 1987 Las Vegas, Nevada) on yhdysvaltalainen näyttelijä. Hän on toiminut myös laulajana ja elokuvaohjaajana.
Ura

Hän aloitti lapsinäyttelijänä 6-vuotiaana, jolloin hän näytteli Chancea televisiosaippuassa Tunteita ja tuoksuja. Hän myös vieraili lapsena useissa televisiosarjoissa kuten Nanny, Seinfeld ja Star Trek: Voyager. Hänen uransa tunnetuin televisiorooli on kuitenkin luultavasti televisiosarjassa Terminator: Sarah Connorin aikakirjat, jota tehtiin vuosina 2008-2009. Vuosina 2011-2012 hän näytteli televisiosarjassa Noitapiiri.
Hänen ensimmäinen elokuvaroolinsa oli vuonna 1994 elokuvassa Star Trek – sukupolvet. Tämän jälkeen hän näytteli yhden lapsirooleista elokuvassa Kirottujen kaupunki. Vuonna 2010 hän näytteli elokuvissa Painajainen Elm Streetillä ja Kaboom.
Hän on esiintynyt Daughtryn musiikkivideolla Waiting for Superman. Hän oli myös lapsena Fievelin äänenä elokuvissa Fievel ja Manhattanin aarre ja Fievel ja Manhattanin hirviö. Hän oli myös Pikkutassun äänenä viidessä Maa aikojen alussa elokuvassa.
Yksityiselämä

Hänen äitinsä on walesilainen ja hänen amerikkalaisella isällään on englantilaiset ja hollantilaiset sukujuuret. Hän on vegaani.
Aiheesta muualla

Thomas Dekker Internet Movie Databasessa. (englanniksi)
Thomas Dekker NNDB:ssä
Wikimedia Commonsissa on kuvia tai muita tiedostoja aiheesta .
Tom Mueller

| Tom Mueller |
| --- | --- |

Henkilötiedot
Syntynyt: St. Maries (käännä suomeksi) 
Ammatti:  raketti-insinööri
Tom Mueller on yhdysvaltalainen raketti-insinööri. Mueller oli SpaceX:llä mukana kehittämässä Dragon-avaruusaluksen propulsiojärjestelmää[lähde? ] ja Merlin-rakettimoottoreita.
Ennen uraansa SpaceX:llä Mueller toimi 15 vuotta TRW:llä, missä hän oli vastuussa propulsio- ja polttotuotteiden osastosta sekä nesterakettimoottorien kehittämisestä.
Mueller harrasti raketteja myös vapaa-ajallaan. Hän testasi rakettimoottoreitaan Mojaven autiomaassa yhdessä muiden Reaction Research Society -aktiivien kanssa. Suurimmassa moottorissa oli noin 5,9 tonnia työntövoimaa. Mueller siirtyi SpaceX:lle moottorin viimeistelyvaiheessa eikä se siten edennyt missään vaiheessa koekäyttöön asti.
SpaceX:llä Mueller kehitti Merlin-rakettimoottorin. Merlinin ensimmäinen onnistunut lento oli Falcon 1:n neljäs lentoyritys syyskuussa 2008. Se oli samalla 40 vuoteen ensimmäinen lento uudella isolla nesterakettimoottorilla Yhdysvalloissa. Falcon 9:n ensilento oli Dragon Spacecraft Qualification Unit -lento kesäkuussa 2010.
Thornapple Township

| Thornapple Township |
| --- | --- |
 Thornapple Township
 Koordinaatit: 42°43′24″N, 85°28′50″W 
Valtio:  Yhdysvallat
Osavaltio:  Michigan
Piirikunta:  Barry
Pinta-ala:  
 – Kokonaispinta-ala:  93,1 km²
 – Josta vettä:  1,7 km² 
Väkiluku (2020):  9 331
 – Väestötiheys:  100 as./km²
Motto::  "Good government has its roots in the people"
 
 https://www.thornappletownship.com 
Infobox OKVirheellinen NIMI-arvo: 
Thornapple Township on kunta (township) Yhdysvalloissa Michiganin osavaltiossa. Sen väkiluku oli 9 331 vuonna 2020. Kunta sijaitsee Barryn piirikunnan luoteisnurkassa, ja se on väkiluvultaan Barryn piirikunnan suurin kunta. Siihen kuuluu myös Middlevillen kylä.
Väestö

Vuonna 2020 Thornapple Townshipin 9 331 asukkaasta valkoisia oli 92,9 %, mustia 0,6 % ja aasialaisia 0,2 %. Asukkaista 4,0 % puhui kotonaan jotain muuta kieltä kuin englantia ja 4,9 % oli syntynyt ulkomailla.
Tom Moore (kapteeni)

Tom Moore asevoimissa noin vuonna 1940.
Thomas Moore (30. huhtikuuta 1920 Keighley, Englanti – 2. helmikuuta 2021 Bedford, Englanti) oli englantilainen kapteeni, joka palveli Britannian asevoimissa toisessa maailmansodassa. Hän tuli tunnetuksi koronaviruspandemian aikana, kun hän keräsi melkein 39 miljoonaa puntaa hyväntekeväisyyteen. Hänet lyötiin ritariksi, ja hän levytti hittisinglen ”You’ll Never Walk Alone”.
Tom Moore syntyi vuonna 1920, ja käytyään koulun hän oli rakennusinsinööriharjoittelijana. Hän liittyi vuonna 1940 asevoimiin ja palveli toisessa maailmansodassa. Moore valittiin upseerikoulutukseen, ja hänet ylennettiin kapteeniksi asti. Hänet sijoitettiin Wellingtonin herttuan rykmenttiin, ja hän taisteli Arakanissa Burman länsiosissa. Hänet lähetettiin Sumatralle Japanin antautumisen jälkeen.
Moore toimi sodan jälkeen Bovington Campissä Armoured Fighting Vehicle -koulun ohjaajana. Hänestä tuli myöhemmin myös yrittäjä, ja hän oli betoniyritys March Concrete Productsin toimitusjohtaja. Moore asui pitkään Kentissä, mutta hän muutti vuonna 2007 Bedfordshireen.
Mooresta tuli tunnetuksi keväällä 2020, kun hän keräsi melkein 33 miljoonaa puntaa hyväntekeväisyyteen käveltyään sata kierrosta puutarhassaan Marston Moreteynessa Britannian ensimmäisen koronasulun aikana. Hän käveli 25 metrin matkan sata kertaa, ja hän sai haasteen täyteen huhtikuun puolivälissä noin kaksi viikkoa ennen satavuotispäiväänsä.
Moore sai tunnustuksia ympäri Britanniaa, ja hänet lyötiin ritariksi heinäkuussa. Hän myös levytti kappaleen ”You’ll Never Walk Alone” Michael Ballin kanssa. Guinness World Recordsin mukaan Moore oli Britannian vanhin singlelistojen kärkeen noussut henkilö. Hän on myös kerännyt enemmän rahaa yksinkävelyllä kuin kukaan muu aiemmin.
Moore sairastui vuoden 2021 alussa, ja häntä hoidettiin keuhkokuumeen takia. Tammikuun lopulla hänellä diagnosoitiin covid-19-sairaus, ja hän joutui kuun viimeisenä päivänä sairaalaan hengitysvaikeuksien takia. Moore kuoli Bedfordin sairaalassa 2. helmikuuta 2021.
Triliitti

Triliitti on porttia muistuttava esihistorialliselta ajalta oleva muistomerkki, joka muodostuu kahdesta pystykivestä ja näitä kattavasta kamanasta. Triliittejä on muun muassa Stonehengessa. Lisäksi suurista kivistä tehtyjä muurirakenteita kutsutaan triliiteiksi.
Aiheesta muualla

Tietosanakirja
Touchstones

| Touchstones Subsignal |
| --- | --- | --- |

Studioalbumin tiedot
 Julkaistu: 30. syyskuuta 2011 8. marraskuuta 2011 (USA)
 Formaatti: CD, LP, digitaalinen lataus
 Tuottaja(t): Markus Steffen, David Bertok, Arno Menses
 Tyylilaji: progressiivinen rock, progressiivinen metalli
 Levy-yhtiö: Zyx, Golden Core, Entertainment One
Listasijoitukset
  53.
Subsignalin muut julkaisut
| Beautiful & Monstrous 2009 | Touchstones 2011 | Paraíso 2013 |
Touchstones on saksalaisyhtye Subsignalin toinen studioalbumi, joka julkaistiin Euroopassa 30. syyskuuta 2011 Zyx Recordsin kautta ja Yhdysvalloissa 8. marraskuuta 2011 Entertainment Onen kautta. Albumi saavutti Saksan albumilista|Saksan virallisella albumilistalla 53. sijan.
Kappaleet

Feeding Utopia – 5.22
My Sanctuary – 5.09
Echoes in Eternity – 5.25
The Size of Light on Earth – 6.04
As Dreams are Made on – 4.43
Wingless – 6.11
Finisterre – 6.41
The Essence Called Mind – 4.38
The Lifespan of a Glimpse – 6.11
Embers - Part 1: Your Secret is Safe With Me – 8.35
Touchstones – 11.04
Con Todas Las Palabras – 5.27
Kokoonpano

Arno Menses – laulu
Markus Steffen – kitara
Ralf Schwager – basso
David Bertok – kosketinsoittimet
Roel van Helden – rummut
Aiheesta muualla

Subsignalin viralliset sivut
Albumi Touchstones Encyclopaedia Metallum -sivustolla (englanniksi)
Touch the Sky (albumi)

| Touch the Sky ATC |
| --- | --- | --- |

Studioalbumin tiedot
 Äänitetty : 2001–2003
 Julkaistu: 23. maaliskuuta 2003
 Tyylilaji: Dance, pop
 Levy-yhtiö: Sony BMG
ATC:n muut julkaisut
| Planet Pop 2001 | Touch the Sky 2003 |   |
Singlet albumilta Touch the Sky
 ”I'm In Heaven (When You Kiss Me)” Julkaistu: 21. heinäkuuta 2001  ”Set Me Free” Julkaistu: 9. helmikuuta 2002  ”Call On Me” Julkaistu: 3. kesäkuuta 2002  ”New York City” Julkaistu: 5. maaliskuuta 2003
Touch the Sky on saksalaisyhtye ATC:n toinen ja viimeinen studioalbumi. Se julkaistiin 23. maaliskuuta 2003. ATC:n jäsenet päättivät albumin julkaisun jälkeen lähteä omille soolourilleen albumin huonon kaupallisen menestyksen takia.
Kappalelista

"Call on Me" - 3:38
"Star" - 3:38
"I'm In Heaven (When You Kiss Me)" - 3:47
"New York City" - 3:30
"Set Me Free" - 3:39
"No Place Like Home" - 3:55
"Secret World" - 3:45
"Touch the Sky" - 4:03
"Moment in Time" - 4:22
"I'm Gonna Make You Mine" - 3:39
"Maybe" - 3:13
"Baby, Bye, Bye" - 3:43
Singlet

I'm In Heaven (When You Kiss Me) (07/2001)
Set Me Free/Call on Me (2002)
New York City (2003)
Listasijoitukset

| Listat (2003) | Paras sijoitus |
| --- | --- |
Saksa (Offizielle Top 100): 97
Käännös suomeksi
Transformaatio

Transformaatio on perintötekijöiden siirtymistä solusta toiseen siten, että solusta toiseen siirtyy pelkkiä DNA-molekyylejä. Tällöin DNA:ta vastaanottava solu aina kompetentti. Tälläiseen perintätekijöiden siirtymiseen vaikuttaa useanlaisia proteiineja, jotka sitovat tai muovaavat DNA:ta. Soluja on onnistuttu laboratorioissa tekemään keinotekoisesti kompetenteiksi. Luonnostaan kompetentit solut ovat yleensä bakteerisoluja. Toisista bakteerisoluista irtoaa DNA:ta, joka sitoutuu toisen solun pinnalla oleviin sitoviin proteiineihin. Joskus laboratorioissa bakteerisoluja on käsitelty siten, että ne on tehty kykeneviksi vastaanottamaan sirkulaarista DNA:ta. Transformaatiota voi tapahtua myös aitotumallisilla eliöillä luonnossa.
Toyoake

| Toyoake (豊明市) |
| --- | --- |
 Toyoaken kaupunkikuvaa
 lippu:  Symboli
 Toyoaken sijainti Aichin prefektuurissa
 Toyoake
 Koordinaatit: 35°03′13″N, 137°00′46″E 
Valtio:  Japani
Alue:  Chūbu, Tōkai
Prefektuuri:  Aichin prefektuuri
Pinta-ala:  
 – Kokonaispinta-ala:  23,22 km²
Väkiluku (04/2020):  69 027
 – Väestötiheys:  2 972,7 as./km²
Symbolit:  
 – Puu:  Idänselkova
 – Kukka:  Auringonkukka
 
 https://www.city.toyoake.lg.jp/ 
Infobox OKVirheellinen NIMI-arvo: 
Toyoake (jap. 豊明市, Toyoake-shi) on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee prefektuurin keskiosassa Owarin kukkuloilla Sakaijoen oikealla rannalla. Lännessä se rajautuu Nagoyan kaupunkiin. Toyoakessa on 69 027 asukasta (huhtikuussa 2020) ja sen pinta-ala on 23,22 neliökilometriä.
Toyoake oli aiemmin maaseutua vanhojen Kamakura-kaidō- ja Tōkaidō-tiereittien varrella. Se tunnetaan Sengoku-kaudella 1500-luvulla käydystä Okehazaman taistelusta, jossa Oda Nobunaga kukisti Imagawa Yoshimoton joukot. 1960-luvulta lähtien Toyoake on kaupungistunut ja teollistunut nopeasti yhtenä Nagoyan esikaupungeista. Sinne on sijoittunut muun muassa metalli-, kone-, tekstiili- ja elintarviketeollisuutta. Kaupunkiin kuuluvilla maaseutualueilla viljellään riisiä, hedelmiä, vihanneksia ja koristekukkia sekä harjoitetaan karjataloutta. Viljelyn edellytyksiä on merkittävästi parantanut Aichin kastelukanavan valmistuminen. Kaupungissa toimii suuri kukkien tukkutori. Kaupunkioikeudet Toyoake sai vuonna 1972.
Okehazaman taisteluun liittyvien historiallisten jäänteiden lisäksi kaupungin kulttuuriperintöön kuuluu esimerkiksi Ōwaki-shinmeishan šintolaisen pyhäkön Hashigojishi-festivaaliperinne. Okehazaman taistelupaikan lähelle on rakennettu Chūkyōn laukkarata. Toyoakea palvelee Nagoya-rautateiden Nagoya-päälinja.
Kuvia

Sōgen-ji
Suwa-jinja
Kamakura-kaidō Futamuravuorella
Kutsukaken linnan sijaintipaikka
Zengon rautatieasema
Aiheesta muualla

Kuvia tai muita tiedostoja aiheesta Toyoake Wikimedia Commonsissa
Kaupungin internetsivut (japaniksi)
Torres del Painen kansallispuisto

Kansallispuiston sijainti.
Cuernos del Paine Pehoejärveltä nähtynä.
Torres del Painen kansallispuisto on Patagoniassa eteläisessä Chilessä sijaitseva kansallispuisto, jonka alueella on runsaasti vuoria, jäätiköitä, järviä ja jokia. Keskeinen osa kansallispuistoa ovat Cordillera del Painen vuoret. Kansallispuistossa on eri pituisia retkeilyreittejä: lyhimmät ovat päiväretkiä, pidemmät kestävä neljästä viiteen päivään, pisimmät 8–9 päivää. Pitkille vaelluksille suositellaan kunnollisia retkeilyvarusteita, karttaa ja kompassia.
Puisto sijaitsee 112 kilometriä Puerto Natalesista ja 312 kilometriä Punta Arenasista pohjoiseen.
Puistossa on Nordenskiöldinjärvi, joka on nimetty tutkimusmatkailija Otto Nordenskjöldin mukaan.
Aiheesta muualla

Kuvia tai muita tiedostoja aiheesta Torres del Painen kansallispuisto Wikimedia Commonsissa